Անցեալ շաբաթ առաւօտուն ռուս բարձրաստիճան սպաներու հովանաւորութեամբ «Ճայշ ալ իսլամ» ջոկատի 13 զինեալներ դուրս կու գային Կութայէն, իսկ այդ շրջանի մեծագոյնը համարուող Տումա քաղաք կը մտնէր մարդասիրական օգնութիւններ փոխանցող «Կարմիր մահիկ»ի 13 փոխադրակառքեր: Ըստ Սուրիոյ «Մարդկային իրաւանց դիտարան» կայքէջին, «Ճայշ ալ իսլամ»ի զինեալներու թիւը կը համարուի փոքրամասնութիւն մը, եթէ համեմատենք զանոնք «Ֆայլաք ալ ռահման»ին եւ «Ահրար ալ շամ»ին հետ, որոնք աւելի արմատական են եւ մինչեւ այս պահը կը խօսին պատերազմը մինչեւ «վերջին շունչ» շարունակելու մասին: